b'\n_START_ARTICLE_\nHarald Natvig\n_START_PARAGRAPH_\nHarald Natvig (10. kes\xc3\xa4kuuta 1872 Stavanger \xe2\x80\x93 1. elokuuta 1947 Hjerkinn), oli norjalainen l\xc3\xa4\xc3\xa4k\xc3\xa4ri, tarkka-ampuja ja ampumaurheilija, joka voitti kolme olympiakultaa._NEWLINE_Harald Natvig oli merimies Jacob Andreas Natvigin poika, josta tuli ylioppilas 1890, l\xc3\xa4\xc3\xa4ketieteen kandidaatti 1898 ja l\xc3\xa4\xc3\xa4ketieteen tohtori 1906. Kun h\xc3\xa4n viel\xc3\xa4 oli oppilas, h\xc3\xa4n oli lyhyen ajan kunnanl\xc3\xa4\xc3\xa4k\xc3\xa4rin\xc3\xa4 Lyng\xc3\xb8riss\xc3\xa4 ja my\xc3\xb6hemmin vuonna 1900 kaivosl\xc3\xa4\xc3\xa4k\xc3\xa4rin\xc3\xa4 Bossmossa, Ranassa. Marraskuusta 1903 hein\xc3\xa4kuuhun 1905 h\xc3\xa4n oli volont\xc3\xb6\xc3\xb6riassistenttin\xc3\xa4 Barnb\xc3\xb6rdshusetiss\xc3\xa4 Helsingiss\xc3\xa4, miss\xc3\xa4 h\xc3\xa4n kirjoitti Archiv f\xc3\xbcr Gyn\xc3\xa4kologie (1905). Vuonna 1906 Natvigist\xc3\xa4 tuli l\xc3\xa4\xc3\xa4k\xc3\xa4ri tohtori. Vuosina 1905-1907 h\xc3\xa4n oli alil\xc3\xa4\xc3\xa4k\xc3\xa4rin\xc3\xa4 Bergeniss\xc3\xa4 ja vuosina 1908-11 reservil\xc3\xa4\xc3\xa4k\xc3\xa4rin\xc3\xa4 Kristianiassa. Vuosina 1910-1913 h\xc3\xa4n tutki synnytyksi\xc3\xa4. Kun Oslo kommunale Kvinneklinikk perustettiin 1930, tuli Natvigist\xc3\xa4 sen ensimm\xc3\xa4inen ylil\xc3\xa4\xc3\xa4k\xc3\xa4ri vuoteen 1938._NEWLINE_Natvig k\xc3\xa4vi monissa Euroopan maissa, muun muassa h\xc3\xa4n oli vapaaehtoisena serbialaisten puolella ensimm\xc3\xa4isen Balkanin sodan aikana ja my\xc3\xb6s Norjan Punaisen ristin l\xc3\xa4\xc3\xa4k\xc3\xa4rin\xc3\xa4 Suomen sis\xc3\xa4llissodassa 1918. Siell\xc3\xa4 h\xc3\xa4n otti valokuvia, joita on k\xc3\xa4ytetty sis\xc3\xa4llissotaa k\xc3\xa4sittelev\xc3\xa4ss\xc3\xa4 kirjallisuudessa._NEWLINE_Harald Natvig osallistui kaksi kertaa olympialaisiin. Antwerpeniss\xc3\xa4 1920 h\xc3\xa4n voitti kaksi joukkuekultaa hirviammunnasta ja pronssia yksil\xc3\xb6kilpailusta. Pariisissa 1924 Natvig sai toistamiseen kaksi joukkuemitalia hirviammunnasta. Kertalaukauksista Norjan joukkue voitti kultaa, ja parilaukauksissa se sijoittui hopealle.'